Bilag til SSA-R – Rammeavtalen   
– versjon april 2018

Innhold:

[Bilag 1: Overordnet beskrivelse av de ytelser rammeavtalen gjelder og oversikt over de oppdragsgivere som kan tildele kontrakter under rammeavtalen 2](#_Toc194412296)

[Bilag 2: Prosedyrer for tildeling av kontrakter innenfor rammeavtalen 7](#_Toc194412297)

[Bilag 3: Avtalevilkår for kontrakter som kan tildeles innenfor rammeavtalen med utfylte bilag 9](#_Toc194412298)

[Bilag 4: Administrative bestemmelser 10](#_Toc194412299)

[Bilag 5: Pris og prisbestemmelser 12](#_Toc194412300)

# Bilag 1: Overordnet beskrivelse av de ytelser rammeavtalen gjelder og oversikt over de oppdragsgivere som kan tildele kontrakter under rammeavtalen

## Avtalens punkt 1.1 Formål og omfang

Denne kontrakten er en parallell rammeavtale for uavhengig prosjekteringskontroll av bruer og konstruksjoner, samt geoteknikk og ingeniørgeologi for Bane NOR, Kunden. Rammeavtalen dekker også faglig bistand for blant annet regelverk og godkjenning hos Kunden.

Formålet med rammeavtalen er å sikre en god enhetlig standard for bruer og andre bærende konstruksjoner med hensyn til sikkerhet, funksjonalitet, bygge- og forvaltningskostnader, samt sikre at prosjekteringsgrunnlaget er utarbeidet iht. gjeldende regelverk og standarder.

Kunden er ikke bundet til å benytte rammeavtalen (ikke kjøpsplikt). Leverandøren har heller ikke plikt til å levere tilbud på enkeltavrop. Avrop på rammeavtalen vil bli foretatt etter behov, basert på planlagte arbeider og tilgjengelige budsjettmidler. Regler for gjennomføring av avrop er gitt i Bilag 2.

Kunden forbeholder seg retten til å kunngjøre konkurranser om oppdrag innenfor rammeavtalens fagområder i noen større eller spesielle tilfeller. Dette kan for eksempel gjelde ved konstruksjonstyper eller kontrolloppdrag som anses å være mer komplisert enn vanlig og hvor det er ønske om særskilt høy kompetanse og kapasitet, og/eller hvor Kunden mener det er hensiktsmessig.

## Oppdragsgivere som kan tildele kontrakter under rammeavtalen

Oversikt over Kunder som kan tildele avrop innenfor rammeavtalen:

Bane NOR SF og alle selskaper som til enhver tid inngår i konsernet Bane NOR SF der Bane NOR eier mer enn 50 % av selskapet.

## Forventet omfang

Den samlede rammen for denne parallelle rammeavtalen er satt til NOK 200 000 000,- (inklusive opsjoner), forbruk per år vil variere avhengig av budsjettering og behov. Budsjettene er avhengig av årlige bevilgninger. Det er tatt høyde for indeksregulering ved fastsetting av den totale rammen for rammeavtalen.

## Arbeid som inngår i rammeavtalen

Rammeavtalen skal dekke alle prosjekter hos Kunden med behov for prosjekteringskontroll for bruer og konstruksjoner, samt geoteknikk og ingeniørgeologi. Leverandøren skal utføre prosjekteringskontroll etter gitt prosjekteringsklasse.

I tillegg skal rammeavtalen dekke faglig bistand, herunder råd og veiledning, i forbindelse med forvaltning av Teknisk regelverk, for eksempel spørsmål, endringsforslag og dispensasjoner. Faglig bistand kan også være i forbindelse med vurdering av konsept. Arbeidene kan involvere møtevirksomhet der Kunden har kontorer, for eksempel i Oslo og Trondheim, samt befaringer andre steder i Norge.

## Kontrollarbeidet

Denne rammeavtalen omfatter uavhengig prosjekteringskontroll av bruer og konstruksjoner, samt geoteknikk og ingeniørgeologi. Rammeavtalen omfatter både midlertidige og permanente tiltak.

Prosjekteringskontrollen skal gjennomføres i henhold til revisjon/versjon brukt ved prosjektering av det aktuelle tiltaket (listen er ikke uttømmende):

* Bane NORs tekniske regelverk
* Eurokoder
* Relevante standarder fra Standard Norge
* Plan og bygningsloven (hvis dette blir relevant)
* Eventuelle andre relevante standarder, veiledere og håndbøker, som eksempelvis håndbok N400 «Bruprosjektering», håndbok N500 «Vegtunneler», håndbokV220 “Geoteknikk i vegbygging”, NVEs veiledere

Leverandøren skal dokumentere kontrollen som er gjennomført ved å bruke Bane NORs gjeldende mal for kontrollrapport som ligger tilgjengelig i teknisk regelverk.

Oppdraget avsluttes normalt når leverandøren har anbefalt godkjenning i kontrollrapporten/-ene og saksbehandler av teknisk godkjenning er enig med leverandørens vurdering.

**Tegningsbasert prosjekteringskontroll**

For tegningsbasert prosjekteringskontroll skal leverandøren minimum levere kontrollrapport etter Bane NORs mal som ligger tilgengelig i teknisk regelverk om ikke annet er avtalt på forhånd.

**Modellbasert prosjekteringskontroll**

For modellbaserte prosjekter (BIM) skal det i tillegg til kontrollrapporten leveres kontrollrapport i BCF-format for bygningsinformasjonsmodellen, samt lagre en PDF-kopi av denne kontrollrapporten hvis ikke annet er avtalt på forhånd.

Rutiner for rapportering og format på dokumentasjon/rapporter kan endres i rammeavtaleperioden, og kan avtales konkret i det enkelte avrop.

## Personell (kompetanse og kapasitet)

Prosjekteringskontrollens kompleksitet og vanskelighetsgrad vil kreve høy kompetansegrad, innen bruer og konstruksjoner, geoteknikk og ingeniørgeologi. Kunden vektlegger tilbudte bemannings kompetanse i stor grad, herunder erfaring innen prosjektering i kompliserte grunnforhold som eksempelvis kvikkleire og prosjektering av kompliserte konstruksjoner.

Den tilbudte bemanningen skal minst innbefatte nøkkelpersonell på 8 konstruktører (bruer og konstruksjoner), 6 geoteknikere og 2 ingeniørgeologer. Se bilag 4 vedrørende utskifting av nøkkelpersonell.

Det er ønskelig at leverandøren innehar ressurser utover nøkkelressursene som oppfyller de obligatoriske kompetansekravene for de ulike fagområdene. Oversikt over tilbudt bemanning skal oppdateres jevnlig, Kunden skal godkjenne ressursene basert på rammeavtalens kompetansekrav før disse kan benyttes i avrop. Ressursene angis i bilag 4-1 Ressurser. Ressurser som tilføyes etter inngåelse av avtalen må godkjennes av Kunden før disse kan benyttes i avrop.

## Kompetansekrav

## Konstruktør

**Obligatoriske krav**

Konstruktørene skal oppfylle følgende minimumskompetansekrav:

* Mastergrad/sivilingeniør med spesialisering i konstruksjonsteknikk. Lang og relevant arbeidserfaring fra tilsvarende oppgaver og/eller tilleggsutdanning/kurs kan kompensere for manglende høyere utdanning
* Erfaring med prosjektering av bruer og konstruksjoner i større samferdselsprosjekter for vei- og/eller jernbaneprosjekter i Norge\*

Alle konstruktørene som tilbys skal ha erfaring med prosjekteringskontroll av bruer og konstruksjoner i prosjekteringskontrollklasse 3, PKK3 eller prosjektering av bruer og konstruksjoner i pålitelighetsklasse 3 etter Eurokodene og håndbøkene til Statens Vegvesen og/eller Bane NORs tekniske regelverk.

Minst 3 konstruktører skal være senior med mer enn 10 års relevant praksis innen konstruksjonsprosjektering og oppfølging, samt ha dokumentert erfaring med prosjektering og beregninger av konstruksjoner i prosjekteringskontrollklasse 3.

\*Med et større samferdselsprosjekt mener i utgangspunktet Kunden et utbyggingsprosjekt, eller et samferdselsprosjekt som inneholder flere ulike konstruksjoner.

**Ønskede krav**

Det er ønskelig at leverandøren har en konstruktør som er spesialist, minst 20 års erfaring innenfor bruer, som omfatter både prosjektering og prosjekteringskontroll.

Det er ønskelig at tilbudte ressurser har erfaring med:

* Prosjektering og prosjekteringskontroll etter TRV, Eurokoden og N400.
* Prosjektering av slakk- og spennarmerte betongbruer.
* Prosjektering av stålbruer og samvirkebruer.
* Jernbaneprosjekter hvor det bygges jernbanebruer eller andre anleggskonstruksjoner.

I tillegg til allsidig erfaring med de vanligste konstruksjonstypene, som angitt ovenfor, er det ønskelig med erfaring fra følgende konstruksjonstyper med fokus på jernbane (listen er ikke uttømmende):

* Prosjektering av andre aktuelle typer jernbanebruer (fritt frambyggbru, lanseringsbru, buebru i betong, skråstagsbru, stålrørskulvert, nettverksbuebru osv.)
* Vanntette konstruksjoner
* Overgangsbruer med spesiell bruk av aluminium, kompositt eller tre.
* Prosjektering, klassifisering og forsterkning av bruer og andre anleggskonstruksjoner.
* Prosjektering, klassifisering og forsterkning av steinhvelvsbruer
* Prosjektering eller uavhengig kontroll av modellbaserte bruprosjekter (BIM)
* Prosjektering eller uavhengig kontroll av midlertidige bruer og konstruksjoner
* Erfaring med prosjektering av konstruksjoner som skal enten løftes, skyves eller kjøres inn i korte togbrudd.
* Erfaring med dynamikk eller utmatting i forbindelse med jernbanelaster.

## Geotekniker

**Obligatoriske krav:**

Alle geoteknikerne skal oppfylle følgende minimumskompetansekrav:

* Mastergrad/sivilingeniør med spesialisering/fordypning i geoteknikk eller Bachelor med videreutdanning og praksis i geoteknikk som gir tilsvarende kompetanse
* Erfaring med geoteknisk prosjektering og rådgivning i prosjekter med geoteknisk kategori 3, konsekvensklasse/pålitelighetsklasse 3 i større samferdselsprosjekter for vei- og/eller jernbaneprosjekter i Norge\*
* Kjennskap til og erfaring med bruk av NVEs veileder 1/2019 «Sikkerhet mot kvikkleireskred»

Alle geoteknikere som tilbys skal ha erfaring med prosjekteringskontroll eller prosjektering i geoteknisk kategori 3, konsekvensklasse/pålitelighetsklasse 3 iht. Eurokodene og håndbøkene til Statens Vegvesen og/eller Bane NORs tekniske regelverk.

Minst to av geoteknikere skal være senior med mer enn 10 års relevant praksis innen geoteknisk prosjektering og oppfølging, samt ha dokumentert erfaring med prosjektering i kvikkleireområder.

Minst to av geoteknikerne skal ha erfaring med uavhengigkontroll/utvidet kontroll av geoteknisk prosjektering iht. Eurokodene, samt erfaring med uavhengig kvalitetssikring av områdestabilitet i henhold til NVEs veileder.

**Ønskede krav:**

Det er ønskelig at leverandøren har en geotekniker som er spesialist, minst 20 års erfaring innenfor geoteknikk, som omfatter både prosjektering og prosjekteringskontroll.

Tilbudte ressurser i avrop bør ha kompetanse og erfaring med (listen ikke uttømmende):

* Erfaring med uavhengig kvalitetssikring av områdestabilitet ihht NVEs veileder
* Erfaring med prosjekter i kvikkleireområder
* God kjennskap til Bane NORs Teknisk regelverk (TRV)
* Kunnskap om norsk grunnforhold og erfaring med vei- og jernbaneprosjekter i Norge
* Prosjektering eller uavhengig kontroll av modellbaserte prosjekter (BIM)

## Ingeniørgeolog

**Obligatoriske krav:**

Ingeniørgeologene skal oppfylle følgende minimumskompetansekrav:

* Mastergrad/sivilingeniør med spesialisering i ingeniørgeologi eller videreutdanning som gir tilsvarende kompetanse
* Erfaring med prosjektering og/eller prosjekteringskontroll av ingeniørgeologi i større samferdselsprosjekter for vei- og/eller jernbaneprosjekter i Norge\*

Minst en ingeniørgeolog skal være en senior ingeniørgeolog, med mer enn 10 års praksis og ha erfaring fra prosjekter i pålitelighetsklasse 3 samt erfaring med tilsvarende prosjekter som inneholder konstruksjoner, tunneler og skjæringer.

Minst en ingeniørgeolog skal ha erfaring med prosjekteringskontroll av ingeniørgeologi.

**Ønskede krav:**

Tilbudte ressurser i det enkelte avropet bør ha kompetanse og erfaring med (listen er ikke uttømmende):

* God kjennskap til Bane NORs Teknisk regelverk (TRV)
* Kompetanse til å vurdere bergmasser egnethet til for eksempel fundamentering av bruer og andre konstruksjoner i kompliserte forhold
* Erfaring med løsmassetunneler for jernbaneprosjekt

## Gjennomføring av oppdrag

## Generelle krav

Det vises til avropsdokumentenes kapittel C2 – Spesielle kontraktsbestemmelser og C3 – Oppdragsspesifikke bestemmelser (se oversikt over avropsdokumentene i Bilag 3). Kapittel C3 kan tilpasses det enkelte avropet.

Leverandøren skal ha tilstrekkelig kapasitet og kompetanse tilgjengelig til å gjennomføre det arbeidet de har påtatt seg på en kvalitetsmessig god måte. Leverandøren skal i hvert enkelt oppdrag sørge for nødvendig koordinering av grensesnitt, slik at Kunden blir sikret optimale og helhetlige planer for det totale prosjektet. Den som innehar funksjonen som ansvarlig søker skal tilfredsstille krav i de tiltaksklasser som prosjektet representerer.

Norsk språk skal benyttes ved gjennomføring av alle oppdrag. All kommunikasjon mellom Kunden og Leverandøren skal foregå på norsk (dersom ikke annet er avtalt i avropet), på en profesjonell og tydelig måte. Leverandøren må derfor beherske norsk språk, både muntlig og skriftlig. Dersom dokumenter/tegninger produseres på annet språk enn norsk må disse oversettes til norsk før de oversendes Kunden. Timer som går med til oversettelse og påfølgende korrekturlesing/retting godtgjøres ikke av Kunden.

## Organisering, planlegging og rapportering

Leverandøren skal etablere nødvendig organisasjon så raskt som mulig etter signering av avrop, senest innen 7 arbeidsdager, eller som avtalt i avropet. Organisasjonen skal bestå av en oppdragsleder og en gruppe rådgivere med nødvendig kompetanse og kapasitet til å gjennomføre oppdraget på en god og rasjonell måte, og ha klare rolleangivelser og kommunikasjonslinjer.

Leverandøren skal for hvert enkelt oppdrag

* Fastlegge grensesnitt mellom de enkelte fagene som skal kontrolleres
* Utarbeide og holde oppdatert følgende planer
  + Fremdriftsplan
  + Beslutningsplan
  + Kontrollplaner for prosjekteringsarbeidet
* Utarbeide kontrollrapport til Kunden
* Rapportere månedlig til Kunden

Detaljerte krav til organisering, planlegging og rapportering finnes i kapittel C2 – Spesielle kontraktsbestemmelser i avropsdokumentene (se Bilag 3).

## Responstid

Responstiden på møteinnkallelser, tilbakemeldinger, vurderinger, referatskriving med mer skal gis høy prioritet. Dersom spesielle responstider er påkrevd, vil dette avtales i de enkelte avropene. Dersom ikke annet er avtalt i det enkelte avropet skal oppdrag påbegynnes uten ugrunnet opphold.

# Bilag 2: Prosedyrer for tildeling av kontrakter innenfor rammeavtalen

## Avtalens punkt 2.1 Tildeling av kontrakter (prosedyre for avrop)

Avrop innenfor rammeavtalen skal foretas i henhold til følgende prosedyre:

Avrop under rammeavtalen tildeles på bakgrunn av betingelsene i rammeavtalen og betingelser i avropet, eventuelt supplert med vilkår som fastsatt ved utfylling av tilbudet (i medhold av bestemmelsen(e) i forskrift om innkjøpsregler i forsyningssektoren). Det legges opp til parallelle rammeavtaler. Kunden vil i hvert enkelt tilfelle velge hvilken prosedyre som er mest hensiktsmessig å benytte, enten direkte avrop etter rangeringstabell med fordelingsnøkler, eller avrop etter minikonkurranse. Kunden forbeholder seg retten til å etterspørre spesifikk kompetanse eller ressurs fra leverandørene på rammeavtalen dersom det er nødvendig for å gjennomføre oppdraget.

Det er satt en grense på direkte avrop på maks NOK 500 000. Denne grensen reguleres automatisk i henhold til rammeavtalens indeksregulering. Det er tillatt å gjennomføre minikonkurranser under grensen, men alt over grensen skal gjennomføres som minikonkurranser. Avropsmal og kontraktsmal som angitt i Bilag 3 benyttes for hvert enkelt avrop.

Prosedyrer for avrop som gitt i dette punktet gjelder ikke ved akutte hendelser. I slike situasjoner kan Kunden gjennomføre konkurranse uten kunngjøring/direkteanskaffelse jf. Forsyningsforskriften § 9-2 (1) d.

Leverandør(er) som har vært involvert i prosjekteringen av det aktuelle tiltaket som er gjenstand for en uavhengig prosjekteringskontroll vil ikke bli invitert i minikonkurranse eller få tildelt et direkte avrop. Dersom Leverandør mottar slik forespørsel eller det for øvrig kan oppstå mulig inhabilitet eller interessekonflikt plikter vedkommende straks å melde ifra til Kunden. Se for øvrig bestemmelse om inhabilitet og interesser i bilag 6 nytt punkt 3.7.

## Direkte avrop

Tildeling av oppdrag under NOK 500 000 eks. mva. kan gjøres som et direkte avrop til den enkelte Leverandør. Kunden tilstreber å fordele disse oppdragene, ut ifra verdi, etter følgende fordelingsnøkler innenfor hvert fagområde. Rangeringen er basert på total poengsum etter evaluering av tilbud til rammeavtalen:

1. Førsteplass: ca. 40 %
2. Andreplass: ca. 25 %
3. Tredjeplass: ca. 15 %
4. Fjerde- til sjetteplass (sisteplass): samlet ca. 20 %

Dersom det inngås rammeavtale med mindre enn 6 leverandører, vil fordelingsnøkkelen endres slik at det gjenspeiler en rettferdig fordeling av direkte avrop. Dette fremgår av alternative rangeringstabeller i bilag 2 punkt 1.6.

Direkte avrop skal formaliseres ved innkjøpsordre i Kundens økonomisystem (for tiden Basware). Det skal lages en avropsavtale for hvert avrop etter oppsatte maler (se Bilag 3). Avropene utføres etter rammeavtalens enhetspriser (eller lavere), jf. Bilag 5, eller som fastpris.

Ved forespørsel om oppdrag kan Leverandøren bli spurt om kapasitet til å utføre oppdraget innen en gitt tidsfrist, eventuelt når oppdraget kan ferdigstilles, samt om oppdraget kan utføres på fastpris, innenfor et honorarbudsjett, under et honorartak, som regningsarbeid etc.

Dersom ikke annet er oppgitt, gjelder C3 Direkteavrop (vedlegg til begge avropsmalene, se Bilag 3).

## Minikonkurranse

Alle minikonkurranser skal gjennomføres i Kundens elektroniske kunngjøringsverktøy (KGV).

Minikonkurranser kan ha varierende form, format og tidsfrister. Kunden kan f.eks. velge å

* gjennomføre konkurranse med og uten forhandlinger,
* forespørre om ulike prisformater (eks. fastpris, timepris). Se nærmere prisbestemmelser i bilag 5
* sette absolutte krav (f.eks. krav til kompetanse og erfaring knyttet til oppdraget),
* benytte ett eller et utvalg av tildelingskriteriene: pris, miljø/klima, tilgjengelighet/kapasitet, tid for gjennomføring, oppdragsforståelse, tilbudt organisasjon og ressurser/kompetanse

Regler for karenstid gjelder ikke for minikonkurranser.

Kunden har anledning til å åpne forhandlinger om mottatte tilbud. Kunden kan, før eller når som helst under forhandlingene, redusere det antall tilbud som det skal forhandles om. Slik reduksjon vil bli foretatt basert på tildelingskriteriene. Forhandlingene kan gjelde alle sider ved tilbudene. Dersom forhandlingene resulterer i endring av tilbudet, skal dette bekreftes skriftlig.

Kunden kan velge å tildele avropet uten å gjennomføre forhandlinger. Tildeling uten forhandlinger er ikke til hinder for at Kunden kan avklare og presisere opplysninger i tilbudene.

Den / de leverandørene som oppnår best forhold mellom pris eller kostnad og kvalitet ved evaluering av tilbudene, etter evt. forhandlinger, vil bli tildelt oppdraget. Ved tildelt oppdrag vil det bli inngått en avropsavtale for gjeldene avtale.

Alle leverandører som har levert tilbud i en minikonkurranse får en kort begrunnelse for valg av leverandør.

## Avtalens punkt 3.2 Tilbudsplikt

Det er ikke tilbudsplikt i denne rammeavtalen, men Leverandørene forplikter seg til å gjennomføre ca 60 % av forespurte direkte avrop. Dersom en Leverandør ikke oppfyller forpliktelsen vil det kunne ha betydning for utløsning av opsjon.

## Rangeringstabell for rammeavtalen

Tilpasses før signering

Rangeringstabell for rammeavtale med 5-6 leverandører

|  |  |  |  |
| --- | --- | --- | --- |
| Rangering | Leverandør | Kontrakt | Fordelingsnøkkel |
| 1 |  |  | ca. 40 % |
| 2 |  |  | ca. 25 % |
| 3 |  |  | ca. 15 % |
| 4 |  |  | ca. 20 % |
| 5 |  |  |
| 6 |  |  |

Alternativ rangeringstabell for rammeavtale med inntil 4 leverandører

|  |  |  |  |
| --- | --- | --- | --- |
| Rangering | Leverandør | Kontrakt | Fordelingsnøkkel |
| 1 |  |  | ca. 45 % |
| 2 |  |  | ca. 30 % |
| 3 |  |  | Ca. 25 % |
| 4 |  |  |

# Bilag 3: Avtalevilkår for kontrakter som kan tildeles innenfor rammeavtalen med utfylte bilag

Følgende avtalevilkår gjelder for avropene på denne rammeavtalen:

Ved direkteavrop under terskelverdiene oppgitt i Bilag 2 benyttes «C3 Direkteavrop» (vedlegg NS8402), dersom ikke annet er angitt i forespørselen.

Malene for avropsavtaler (både ved direkteavrop og minikonkurranser), eller tilsvarende dokumenter, vil bli benyttet ved forespørsler og inngåelse av de enkelte avropene.

Følgende dokumenter er vedlagt:

|  |  |
| --- | --- |
|  | **Avtale** |
| NS8402 | Alminnelige kontraktsbestemmelser for rådgivningsoppdrag honorert etter medgått tid med Bane NORs tilpasninger og vedlegg |

Det må i rammeavtaleperioden forventes at malene for avrop og vedlegg revideres og utvikles.

Ved bruk av Omega365 eller tilsvarende så vil en del vedlegg bortfalle.

## Avtalens punkt 2.2 Avtalevilkår for de enkelte tildelte kontrakter

Dersom det er gjennomført minikonkurranse, suppleres vilkårene med resultatene fra minikonkurransen.

# Bilag 4: Administrative bestemmelser

## Avtalens punkt 1.3 Varighet og oppsigelse – opsjon på forlengelse

Rammeavtalen gjelder fra ikrafttredelsesdato og i 2 (to) år. Kunden har rett til å forlenge rammeavtalen med ytterligere 2 år + 2 år + 1 år + 1 år. Maksimal varighet på rammeavtalen er 8 år.

Ikrafttredelsesdato: Dato

Hver opsjon utløses automatisk, med mindre Kunden tre måneder før avtalens utløp skriftlig varsler at neste års opsjon ikke skal utløses.

Før eventuell utløsning av opsjon kan Kunden be om lavere pris på tilbudte ytelser, for eksempel som følge av endringer i forbruk på avtalen, teknologisk utvikling, med mer.

Kunden kan si opp rammeavtalen med 3 (tre) måneders skriftlig varsel, dersom det foreligger saklig grunn

Avrop til rammeavtalen kan skje i hele rammeavtalens varighet. Hvert avrop kan ha varighet utover rammeavtalens varighet slik at et avrop kan ferdigstilles. Avrop bør ikke ha vesentlig lenger varighet enn rammeavtalen. For eventuelle avrop som gjelder utover rammeavtalens varighet, vil bestemmelser i rammeavtalen ha gyldighet så lenge avropet gjelder.

En eventuell oppsigelse av rammeavtalen påvirker ikke allerede tildelte avropsavtaler.

## Avtalens punkt 1.4 Partenes representanter

Representanter for partene:

|  |  |
| --- | --- |
| **For Kunden** | **For Leverandøren** |
| Navn: | Navn: |
| Stilling: | Stilling: |
| Telefon: | Telefon: |
| E-post: | E-post: |

Leverandøren er ansvarlig for å melde fra dersom det er bytte av Leverandørens representant i løpet av kontraktsperioden.

Ovenfor representanter gjelder for rammeavtalen som helhet. Representanter for avropene spesifiseres i det enkelte avropet.

**Avtalens punkt 5.1 Samarbeid**

Kunden vil invitere til status-/leverandørmøter ved behov. Leverandøren forventes å ha statistikk over de avropene de har gjennomført/forespurt om tilgjengelig før slike møter. Eksempler på statistikk (annet kan avtales):

* Antall avrop (inkl. verdi på avropene)
* Timer per rådgivertype, avrop osv.
* Type oppdrag
* Antall forespørsler fra Kunden

Andre møter kan holdes når det er nødvendig. Møter avholdes i Kundens lokaler med mindre annet er avtalt. Kunden vil skrive referat fra møter og sende det til Leverandøren etter hvert møte. Leverandøren skal sende eventuelle kommentarer eller rettelser til referatet uten unødig forsinkelse. Møter som omhandler oppfølging av rammeavtalen honoreres ikke.

Kunden forbeholder seg retten til å gjennomføre evaluering av Leverandørens ytelser. Evalueringen vil være basert på Kundens erfaringer med Leverandøren i løpet av avropet eller kontraktsperioden. Evalueringen kan ha betydning for vurdering av utløsning av opsjon for forlengelse av kontrakten.

**Nøkkelpersonell**

Leverandørens nøkkelpersonell i Rammeavtalen skal fremgå av bilag 4-1 ressurser. Ved utskifting av nøkkelpersonell i avtaleperioden, skal personellet som skiftes ut erstattes med personell som bør inneha tilsvarende kompetanse og erfaring.

Skifte av nøkkelpersonell hos Leverandøren skal godkjennes av Kunden. Godkjennelse kan ikke nektes uten saklig grunn. Nøkkelressursen må være godkjent av Kunden før denne kan benyttes i minikonkurranser eller direkte avrop.

Dersom nøkkelpersonell, uten skriftlig samtykke, skiftes ut før kontraktsperiodens utløp, på tross av at Kunden har saklig grunn til å nekte, betales en dagbot på NOK 10 000 per dag per person. Samlet dagbotsansvar etter denne bestemmelse er begrenset til 10% av kontraktssummen, maksimalt NOK 300 000. Dagboten skal betales i tillegg til eventuell dagbot for forsinkelse. Unnlatelse av å rette forholdet, anses som vesentlig mislighold som kan påberopes av Kunden som grunnlag for heving inntil 1 måned etter at maksimal dagbot har påløpt.

Ved bytte av personell som skyldes Leverandøren, bærer Leverandøren kostnadene ved kompetanseoverføring til nytt personell.

# Bilag 5: Pris og prisbestemmelser

## Avtalens punkt 6.1 Priser

Alle priser og beløp er oppgitt i norske kroner, eksklusive merverdiavgift.

Timepriser som fremgår av Bilag 5-1 prisskjema, er makspriser. Leverandøren står fritt til å tilby lavere priser enn oppgitt i denne rammeavtalen i det enkelte avrop. Tilbud i det enkelte avrop som overskrider makspriser, vil kunne føre til avvisning.

Timeprisene er fullt ut inkluderende (inkl. administrasjon, sosiale kostnader, fortjeneste, nødvendige møter mellom Leverandør og Kunde mm.). Timeprisen skal være den samme for alt arbeid, uavhengig av tidspunkt og sted, med mindre annet er avtalt i det enkelte avrop. Matpause er ikke en del av fakturerbar tid. Medgått tid til administrative møter i forbindelse med kontrakten i hele kontraktsperioden, inkludert opsjoner honoreres ikke. Leverandøren plikter å stille med relevante personell i møter med tilstrekkelig fullmakt.

Reiseutgifter og overnatting påløpt i aktiviteter på vegne av Kunden skal godkjennes på forhånd for hver reise og belastes med statens satser. Tid brukt på reise skal, i utgangspunktet, ikke faktureres, men kan avtales i det enkelte avrop.) Det forutsettes reise på økonomibillett eller lignende klasse for flyreiser. Overnattingskostnadene skal holdes på et rimelig nivå.

Det kan tilbys fastpris på oppdrag (ref. Bilag 2).

Priser på andre tjenester avtales i hvert enkelt avrop. Andre leveranser/utstyr/utlegg skal godkjennes av Kunden og godtgjøres iht. faktura uten påslag, dersom ikke annet er avtalt i det enkelte avrop.

Leverandøren skal oppgi timepriser i tabellene i Bilag 5-1 prisskjema (leveres som Excel-fil)

## Avtalens punkt 6.2 Prisendringer

Prisene kan reguleres årlig, første gang per 1. september 2026.

Indeksreguleringen skal gjøres som følger:

For indeksregulering deles timepriser for arbeidstimer for personell inn i to deler:

1. 60% av timeprisen reguleres i henhold til Statistisk Sentralbyrås konsumprisindeks for varer og tjenester, etter leveringssektor for tjenester hvor arbeidskraft dominerer, uten administrerte priser (tabell 11117, eller tabell/indeks som eventuelt erstatter denne).
2. 40% av timeprisen reguleres av Statistisk Sentralbyrås konsumprisindeks, totalindeks.

Ved regulering av eventuelle øvrige satser eller priser er grunnlaget for regulering kun og i sin helhet Statistisks sentralbyrås konsumprisindeks, totalindeks.

Prisene kan endres i den utstrekning regler eller vedtak for offentlige avgifter endres med virkning for Leverandørens priser eller kostnader.

For å gjøre indeksreguleringen gjeldende, må Leverandøren skriftlig gjøre krav om dette til Kunden. Det skriftlige kravet skal inneholde en oppdatert prisliste med utregning av prisreguleringen. Dersom Leverandøren ikke fremmer krav om indeksregulering innen 1. september, kan senere krav om indeksregulering ikke gis tilbakevirkende kraft og siste offentliggjorte indeks per 1. september skal likevel legges til grunn.

Dersom ikke annet er avtalt i de enkelte avropene, gjelder rammeavtalens bestemmelser for regulering av priser. Leverandøren må opplyse om godkjent prisregulering til kontaktpersoner i de pågående avropene.

**Avtalens punkt 5.3 Fakturering**

Det skal faktureres i henhold til reglene i avropsdokumentets kapittel C3 punkt 5.