**STATENS STANDARDAVTALE – RAMMEAVTALEN**

**Rammeavtale om kjøp av varer og tjenester innen IKT og konsulenttjenester**

**SSA-R**

Bilag 6 Endringer i den generelle avtaleteksten

|  |  |
| --- | --- |
| **Punkt i avtalen** | **Erstattes med** |
| 1.3 | Første ledd utgår og erstattes med:  *«Med mindre annet fremgår av bilag 4, gjelder rammeavtalen fra det tidspunkt som er angitt på avtalens forside (ikrafttredelsestidspunkt) og i to år. Kunden har rett til å forlenge rammeavtalen med ytterligere 2+2+1+1 år av gangen****.****»* |
| Nytt punkt 3.3 | Nytt punkt 3.3 som lyder:  *«Seriøsitetskrav*  *Leverandøren skal etterleve seriøsitetskrav angitt i avtalevilkårene for de enkelte tildelte kontraktene. Leverandøren plikter å videreføre alle krav til leverandørens samfunnsansvar i sine avtaler med underleverandører/kontraktsmedhjelpere/bemanningsforetak/enkeltpersonsforetak som direkte medvirker til å oppfylle arbeid under rammeavtalen.*  *Brudd på seriøsitetskrav vil bli nedtegnet og kan få betydning i senere konkurranser.»* |
| Nytt punkt 3.4 | Nytt punkt 3.4 som lyder:  *«Krav til ytre miljø*  *Leverandøren skal etterleve krav til ytre miljø angitt i avtalevilkårene for de enkelte tildelte kontraktene.»* |
| Nytt punkt 3.5 | Nytt punkt 3.5 som lyder:  *«Leverandørens kvalitetssystem skal dekke fagområdet sikring (security)*  *Leverandøren skal i utøvelsen av oppgaver for Kunden utøve styring av sikring iht. gjeldende «Forskrift om sikring på jernbane (Sikringsforskriften)» og slik dette er angitt i avtalevilkårene for de enkelte tildelte kontraktene.»* |
| Nytt punkt 3.6 | Nytt punkt 3.6 som lyder***:***  *«Sikkerhetsprosedyrer*  *Leverandøren plikter til enhver tid å følge de sikkerhetsreglene og sikkerhetsprosedyrene Kunden fastsetter. Ved bruk av underleverandører skal tilsvarende bestemmelse videreføres mot disse.»* |
| Nytt punkt 3.7 | Nytt punkt 3.7 som lyder:  *«Inhabilitet og interesser*  *Leverandøren vil kunne anses som inhabil dersom leverandøren har utført, eller skal utføre, arbeid i prosjektet som ressurs skal kvalitetssikre eller på annen måte ha ansvar for. Leverandør ansees som inhabil dersom ressurs er med, eller vært med, å utforme konkurransegrunnlag hvor Leverandøren er mulig tilbyder. Habilitet vil bli gjenstand for vurdering i forkant av oppstart av Leveransen. Leverandøren skal snarest varsle Kunden om mulig inhabilitet gjennom kontraktsperioden.*  *Leverandørens nøkkelpersonell er ansvarlig for å gjøre rede for mulige interessekonflikter og rollekonflikter i forkant av oppstart av Leveransen, og snarest varsle Kunden om mulige interessekonflikter og rollekonflikter gjennom kontraktsperioden.*  *Leverandøren vil kunne ansees som inhabil til å levere tilbud i minikonkurranse dersom selskapet har hatt en eller flere konsulent(er) hos Bane NOR som har jobbet direkte med materialet som skal kvalitetssikres. Dette for å sikre at Leverandøren ikke kvalitetssikrer eget arbeid. Leverandøren skal varsle om mulige habilitetsspørsmål, interessekonflikter og rollekonflikter i forkant av hver enkelt minikonkurranse og gjennom kontraktsperioden.»* |
| Nytt punkt 3.8 | Nytt punkt 2.8 som lyder:  *«Evaluering*  *I forbindelse med avslutningen av avtalen skal det gjennomføres en evaluering av kontraktsgjennomføringen, inklusive etterlevelse av samfunnsansvarsbestemmelsene. Ved langvarige avtaler kan det også bli gjennomført evaluering underveis. Leverandøren skal medvirke til gjennomføringen av evalueringen, herunder ved f.eks. å fylle ut skjema, stille til intervju med medarbeidere utpekt av Kunden, delta i møter osv. Leverandøren vil få oversendt resultater fra evalueringen, og gis mulighet til å komme med eventuelle kommentarer. Resultater fra evalueringen kan legges til grunn ved kvalifisering, vurdering og valg av leverandører til Kundens fremtidige avtaler.»* |
| 6.2 | Bestemmelsen utgår og erstattes med:  *«Prisendring*  *Prisene kan reguleres årlig, første gang per 1. september 2026.*    *Indeksreguleringen skal gjøres som følger:*  *For indeksregulering deles timepriser for arbeidstimer for personell inn i to deler:*   1. *60% av timeprisen reguleres i henhold til Statistisk Sentralbyrås konsumprisindeks for varer og tjenester, etter leveringssektor for tjenester hvor arbeidskraft dominerer, uten administrerte priser (tabell 11117, eller tabell/indeks som eventuelt erstatter denne).* 2. *40% av timeprisen reguleres av Statistisk Sentralbyrås konsumprisindeks, totalindeks.*   *Ved regulering av eventuelle øvrige satser eller priser er grunnlaget for regulering kun og i sin helhet Statistisks sentralbyrås konsumprisindeks, totalindeks.*    *Prisene kan endres i den utstrekning regler eller vedtak for offentlige avgifter endres med virkning for Leverandørens priser eller kostnader.*    *For å gjøre indeksreguleringen gjeldende, må Leverandøren skriftlig gjøre krav om dette til Kunden. Det skriftlige kravet skal inneholde en oppdatert prisliste med utregning av prisreguleringen. Dersom Leverandøren ikke fremmer krav om indeksregulering innen 1. september, kan senere krav om indeksregulering ikke gis tilbakevirkende kraft og siste offentliggjorte indeks per 1. september skal likevel legges til grunn.*    *Dersom ikke annet er avtalt i de enkelte avropene, gjelder rammeavtalens bestemmelser for regulering av priser. Leverandøren må opplyse om godkjent prisregulering til kontaktpersoner i de pågående avropene.”* |
| 8.4 | Overskriften utgår og erstattes med:  *«Domstolsbehandling»* |
| 8.4 | Tredje ledd utgår i sin helhet. |