**Taushetserklæring i Bane NOR**

Jeg erkjenner å ha taushetsplikt innenfor disse rammene:

1. Informasjon som er egnet til å skade eller svekke de legitime interessene til Bane NOR, Bane NORs forretningspartnere eller andre, er taushetsbelagt. Slik informasjon vil typisk være informasjon som gjelder kommersielle eller kontraktsmessige forhold, sikkerhetsrelaterte forhold og personopplysninger, samt kontraktsammendrag. Taushetsplikten omfatter under enhver omstendighet all informasjon som er omfattet av lovbestemt taushetsplikt, som for eksempel informasjon som er underlagt taushetsplikt etter sikkerhetsloven § 5-4 2. ledd, sikringsforskriften § 3-5 og forvaltningsloven § 13. Taushetsplikten omfatter ikke informasjon som er alminnelig kjent.
2. Jeg har plikt til å forhindre at uvedkommende får tilgang til taushetsbelagt informasjon. Uvedkommende er i denne sammenhengen enhver som ikke har et reelt og saklig behov for informasjonen i sitt arbeid for Bane NOR. Informasjon underlagt lovbestemt taushetsplikt kan bare deles dersom det foreligger rettslig grunnlag, for eksempel at den etter lov eller forskrift kan deles eller at det foreligger en rettslig kjennelse om utgivelse.
3. Jeg har plikt til å sette meg inn i lovbestemmelser og forskrifter om taushetsplikt som er relevant for mitt arbeidsområde, samt de instrukser om taushetsplikt som Bane NOR har pålagt meg å følge.
4. Jeg skal ikke benytte taushetsbelagt informasjon for andre formål enn det formål som er grunnen til at Bane NOR har gitt meg tilgang til informasjonen. Jeg skal ikke benytte taushetsbelagt informasjon i tjeneste eller arbeid for andre enn Bane NOR eller til egen vinning.
5. Taushetsplikten gjelder uten tidsbegrensning, og jeg er klar over at taushetsplikten også gjelder etter at oppdraget eller min kontrakt med Bane NOR er avsluttet.
6. Jeg er klar over at brudd på taushetsplikten etter omstendighetene kan gi grunnlag for straff, erstatningsansvar, disiplinære reaksjoner, andre arbeidsrettslige følger og/eller andre sanksjoner fra Bane NOR. Jeg er kjent med at manglende kjennskap til lovbestemmelser, forskrifter og interne instrukser om taushetsplikt ikke fritar for straff. Det samme gjelder ved brudd på de instrukser om taushetsplikt som Bane NOR har pålagt meg eller min virksomhet å følge.
7. Taushetsplikten er ikke til hinder for å melde fra om kritikkverdige forhold til Bane NORs varslingskanal eller til tilsynsmyndighet eller annen offentlig myndighet.

[Signatur]

Navn: Anton Husøy

Stilling: Direktør Transportation

Selskap: AFRY Norway AS

Dato: 30/5-2025