

Konkurransegrunnlag

Fv.255 Vigga bru i Gausdal kommune – Utarbeidelse av detaljprosjektering, inkludert byggeplan, av konstruksjon.

**Dynamisk innkjøpsordning**

**for fylkesveg- Konsulent- og rådgivningstjenester**

**Fylles ut av:**

Gult = leverandør

# Innledning

Innlandet fylkeskommune (oppdragsgiver) inviterer leverandører som er kvalifisert og tatt opp i kategoriene Bruprosjektering, Byggeplan med konkurransegrunnlag, BIM og Vegprosjektering i dynamisk innkjøpsordning (DIO) for fylkesveg- Konsulent- og rådgivningstjenester (heretter kalt ordningen) til å inngi tilbud på fv. 255 Vigga bru.

Innlandet fylkeskommune skal følge Statens vegvesens håndbøker. Følgende håndbøker legges til grunn (listen er ikke uttømmende):

* N100 Veg- og gateutforming
* N101 Rekkverk og vegens sideområder
* R110 Modellgrunnlag - Krav til grunnlagsdata og modeller
* R110 Modellgrunnlag
* R700 Tegningsgrunnlag
* N200 Vegbygging
* V240 Vannhåndtering - Flomberegninger og hydraulisk dimensjonering
* N400 Bruprosjektering
* R412 Bruklassifisering
* V440 Bruregistering
* V441 Bruinspeksjon
* R761 Prosesskode 1 Standard beskrivelse for veikontrakter, hovedprosess 1-7
* R762 Prosesskode 2 Standard beskrivelse for bruer og kaier, hovedprosess 8
* R763 Retningslinjer for utarbeidelse av konkurransegrunnlag
* R764 Anslagsmetoden: Utarbeidelse av kostnadsoverslag
* V860 Samhandling
* Fylkeskommunal BIM-manual med vedlegg

Dersom leverandør ut fra en faglig vurdering ser at det er øvrige håndbøker som er gjeldende for oppdraget, legges disse til grunn tilsvarende som listen over.

Tilbudets innhold og struktur

Tilbudet skal bestå av utfylt konkurransegrunnlag (dette dokumentet) og nødvendige vedlegg. Leverandøren besvarer i de områdene som er merket med gul bakgrunn.

Innlevering av tilbud

Alle tilbud skal leveres elektronisk via Mercell portalen, [www.mercell.no](http://www.mercell.no/) innen den frist som er angitt i Mercell. Vennligst merk at det ikke vil være mulig å laste opp dokumenter etter tilbudsfristens utløp. Leverandørene henstilles således om å starte opplasting og innlevering i god tid før fristens utløp.

# Formalia

|  |  |  |
| --- | --- | --- |
| **Denne avtalen**  **inngås mellom:** | Innlandet fylkeskommune | (heretter kalt Oppdragsgiver) |
| *Navn på Leverandør/tilbudsgiver* | (heretter kalt Leverandøren) |
| **Navn på dynamisk innkjøpsordning:** | **Dynamisk innkjøpsordning for fylkesveg- konsulent- og rådgivningstjenester** | |
| **For leverandører som er tatt opp i følgende kategorier:** | **Bruprosjektering, Byggeplan med konkurransegrunnlag, BIM, Vegprosjektering** | |
| **For dette avropet gjelder følgende avtale:** | NS8401 | |
| **Oppdraget/leveransen /bistanden skal utføres i:** | Leverandørens kontorsted. | |
| **Tilbudsfrist (minimum 10 dager fra kunngjøring)** | I henhold til dato oppgitt i Mercell | |

|  |  |
| --- | --- |
| **Navn på anskaffelsen** | Fv.255 Vigga bru - Utarbeidelse av detaljprosjektering, inkludert byggeplan, av konstruksjon |
| **Kontaktperson** | All kommunikasjon skal foregå via verktøyet Mercell |
| **Saksnr** | 2025/5263 |

|  |  |
| --- | --- |
| **Oppstart på oppdraget** | 01.06.2025 |
| **Omfang og varighet** | **Antatt omfang**: ca. 600 timer. |
| **Dagmulktbelagte frister** | 1.utkast byggeplan, frist 15. november 2025  Innsending av teknisk godkjennelse til Vegdirektoratet, frist 2.januar 2026 |
| **Opsjon** | **Ikke opsjon** |
| **Er det en ny rolle eller Videreføring av eksisterende oppdrag?** | Ny rolle. |
| **Bekreftelse av bestilling/oppdrag**  **Det bekreftes at ovennevnte har fullmakt til å forplikte oppdragsgiver økonomisk mht. anskaffelsens omfang.** | Knut Bergum |

|  |  |  |
| --- | --- | --- |
| **Tildelingskriterier** | | |
| **Kriterium** | **Vekt** | **Delkriterie og beskrivelse** |
| **Kompetanse, erfaring** | **55 %** | 1. Erfaring fra tilsvarende leveranser   Mer, og mer relevant, erfaring som dekker oppdragsgivers konkrete behov jfr kap 4.1 vurderes som bedre.  Brufaget vil vektes høyest.   1. Sammensetning av team |
| **Pris** | **45 %** | Fastpris for oppdraget. Tilbyder skal fylle inn vedlegg 1- Prisskjema |
| Det beste forholdet mellom *kvalitet og pris* vil bli lagt til grunn for tildeling av kontrakt.  GRIPs evalueringsverktøy vil bli benyttet i evalueringen av tilbudet. Metoden er tilgjengelig på <https://innlandetfylke.no/om-fylkeskommunen/organisasjon/innkjop-og-anskaffelser/>  GRIP-modellen er endogen. Det betyr at den besvarelsen som for et gitt evalueringspunkt anses som best, får høyest score, vanligvis topp score, og øvrige tilbyderes besvarelser for samme evalueringspunkt får score relativt til denne. Hvis det ikke gis topp score på et evalueringspunkt, betyr det implisitt at punktets vekt blir redusert. Dette er et resultat av matematikken i evalueringsmetodikken.  Oppdragsgiver forbeholder seg retten til å evaluere det enkelte punkt ut fra en eksogen skala. Eksogen skala er en utenforliggende skala valgt av oppdragsgiver. Det vil være aktuelt å benytte en eksogen skala i tilfeller der samtlige svar på et evalueringspunkt ligger på et lavt nivå, eller der oppdragsgiver i konkurransegrunnlaget har angitt at en eksogen skala vil benyttes.  I de spesielle tilfeller hvor konkurranseprisen går mot 0, vil GRIP-modellen gi misvisende resultat. Oppdragsgiver forbeholder seg da retten til å evaluere pris på annet vis.  GRIP modellen deler ut totalt 500 poeng. Hvis pris veier 40 % og kvalitet 60 %, betyr det at det kan oppnås 200 poeng på pris og 300 poeng på kvalitet. For å få alle tilgjengelige poeng på kvalitet, forutsetter det at leverandør får full score på samtlige evalueringspunkter. Dette skjer relativt sjelden.  Kriteriene med prosentvekter blir lagt inn i GRIP-modellens fane «Tildelingskriterier». Ved evaluering av kriterier og ev. underkriterier (utenom pris), gis det en score på 0 til 5 (ev. med desimaler) basert på Oppdragsgivers vurdering av besvarelsen, opp mot krav og formålet med anskaffelsen. Ulike tilbyderes pris rangeres mot hverandre og normaliseres. Pris normalisert sammenholdes til slutt mot øvrige tildelingskriterier (kvalitet normalisert), og en vektet score mellom pris normalisert og kvalitet normalisert fremkommer. Tilbyder med best score på vektet score, vinner konkurransen.  Oppdragsgiver vil vurdere omfang og konsekvens av eventuelle forbehold mot avtalevilkårene, samt eventuelle forutsetninger og krav fra tilbyderen. Dersom de ikke vurderes som vesentlige, vil de skjønnsmessig bli vurdert under kriteriet "Pris" om de vurderes å ha økonomisk betydning, eventuelt under de øvrige kvalitetskriteriene hvis de vurderes å ha betydning for disse. | | |

# Oppdragsgivers beskrivelse av oppdraget

## Om oppdragsgiver

Innlandet fylkeskommune, avdeling Samferdsel, seksjon Veg er ansvarlig for å bygge nye vegtiltak på fylkeskommunens vegnett. Enhet Plan og prosjektering har ansvaret for å utarbeide grunnlaget for utførelse av tiltak – teknisk planer, reguleringsplaner og byggeplaner. Utbygging Vest gjennomfører prosjekter i vestre del av Innlandet fylke.

Innlandet fylkeskommune skal utarbeide reguleringsplanen for tiltaket.

## Beskrivelse av prosjektet

**Tekst som beskriver prosjektet.**

* Prosjektet er antatt å komme inn i Handlingsprogram for fylkesveger HP 2026-2029. Handlingsprogrammet forventes vedtatt i oktober 2025. Prosjektet formål er å sikre byggbare tiltak i første del av handlingsprogramperioden.
* Prosjektet ligger i Bødalen i Gausdal kommune.
* Prosjektet er prosjektering av en flomutsatt kulvert på fylkesvegen.

Et bilde som inneholder kart, atlas, tekst

Automatisk generert beskrivelse

Figur 1: Viser geografisk plassering av tiltaket.

**Hensikten med prosjektet**

* Vigga er en flombekk der eksisterende kulvert har hatt kapasitetsutfordringer. Det har blitt gjort tiltak i 2013 og 2025, men det er behov for ny bru med større kapasitet.
* Formålet med prosjektet er å detaljprosjektere, inkludert byggeplan, ny Vigga bru.
* Leverandør skal stå for detaljprosjektering av konstruksjonen inkludert rekkverksløsning, byggeplan, konstruksjon samt kontroll og godkjenning av konstruksjon hos Vegdirektoratet. Prosjektet skal være grunnlag for utarbeidelse av reguleringsplan samt bygging av tiltaket.
* øl skal stå for utarbeidelse av reguleringsplan.

**Føringer**

* Med bakgrunn i vedlagte flomberegning fra Cowi as, *«Flomberegning 05-0930 Vigga bru/kulvert»* skal det utarbeides en detaljprosjektering, inkludert byggeplan, av en bru/kulvert. Brua skal ha en lysåpning på 4 m bredde og 2 m høyde. Brua skal en lengde som sikrer 7,5 m vegbredde på fylkesvegen.
* Høyden på eksisterende veg skal videreføres for å redusere problemene med tilgrensende avkjørsler.
* Prosjektet har behov for interimsløsning i byggeperioden.  Interimsløsning er tiltenkt på oversiden av låven, ved nedfylling av rør i bekk. Prosjektet omfatter dimensjonering av rør i interimsløsningen. Innlandet fylkeskommune skal stå for alt av vegplanlegging på interimsløsnigen, samt på fylkesvegen ved kulvertløsningen.
* Prosjektet omfatter også prosjektering og detaljering av brurekkverk. Leverandøren står også for godkjennelse av rekkverksløsning inn mot Vegdirektoratet i forbindelse med godkjennelse av konstruksjon.
* Ivaretakelse av de to avkjørslene på østsiden av fylkesvegen. Det kan bli aktuelt å vurdere boligadkomsten på nordsiden av brua, men dette er en vurdering som Innlandet fylkeskommune vil stå for. Boligadkomsten nærmest brua på vestsiden av brua forutsettes stengt.

**Mål**

Her legges inn mål med prosjektet.

* Detaljprosjektert og byggeklart prosjekt godkjent av Vegdirektoratet.
* Leverandøren skal levere ferdig D-kapittel til bruk i konkurransegrunnlaget.
* For IFK er det viktig at det blir levert et funksjonelt prosjekt med høy grad av fokus på løsningssortering opp mot kostnadselementet.

**Økonomiske rammer**

* Foreløpige tall tilsier at dette prosjektet vil få avsatt ca. 22,2 mill. kr i kommende handlingsprogram 2026-2029. Handlingsprogrammet for 2026-29 forventes vedtatt oktober 2025.

## Beskrivelse av eksisterende situasjon i prosjektområdet

Prosjektet omfatter ny Vigga bru/kulvert. I dag består Vigga bru/kulvert av et halvrør (stål) med diameter på 2,45 m. Eksisterende rør har et sterkt behov for utskiftning, dette gjelder både tilstand og dimensjon. Vigga er en mindre bekk, men den vokser fort ved kraftig nedbør. Det har vært flere flomhendelser på stedet. Det er gjort tiltak på eksisterende konstruksjon i 2013 og i 2025.

Et bilde som inneholder utendørs, gress, konstruksjon, eiendom

KI-generert innhold kan være feil.

Fv.255 har skiltet hastighet 60 km/t og en ÅDT på 800.

Det er flere avkjørsler i umiddelbar nærhet til eksisterende kulvert. Adkomstene skal opprettholdes, med unntak av nordre boligadkomst til boligen Viggtun. Det kan bli aktuelt å vurdere boligadkomsten på nordsiden av brua, men dette er en vurdering som Innlandet fylkeskommune vil stå for. Med bakgrunn i lang omkjøringsveg skal det planlegges for interimsløsning.

## Hva skal leverandør levere i kontraktgjennomføringen

**Generelt**

Innlandet fylkeskommune skal stå for reguleringsplanarbeidet samt vegplanleggingsjobben. Leverandøren skal stå for detaljprosjektering av konstruksjon. Detaljprosjekteringen konstruksjon skal være et komplett grunnlag for byggeplan. Leverandøren skal levere fullstendig byggeplan konstruksjon, samt D-kapittelet i konkurransegrunnlaget. I tillegg skal leverandør stå for ferdig godkjent prosjekt inn mot Vegdirektoratet.

**Følgende er de viktigste bestanddelene i oppdraget som leverandør skal levere i prosjektet:**

* Utarbeide komplett modellgrunnlag i henhold til R110 og fylkeskommunal BIM-manual med vedlegg (inkludert egenskapsdata på objekter etc.)
* Geoteknisk prosjektering og valg av fundamentering med bakgrunn i resultater fra Innlandet fylkeskommune sine grunnboringer.
* Detaljprosjektering av konstruksjon, bru/kulvert basert på føringene i rapporten fra Cowi.
* Detaljprosjektering av brurekkverk.
* Byggeplan for konstruksjon.
* Kontroll og godkjenningsprosedyren i Vegdirektoratet.
* Levere mengder og grunnlag i forhold til konstruksjon til bruk inn i et anslag.
* Beregning av rørdimensjon til interimsløsningen.
* Alle fagmodeller skal prosjekteres eller leveres direkte i fylkets Quadri- server (Novapoint). Modellene skal inneholde egenskaper i henhold til fylkeskommunens BIM manual med vedlegg. Ved avsluttet prosjektering skal konsulent levere Modeller i IFC format og programmenes native format.
* Leverandør skal utarbeide en BIM-gjennomføringsplan som svar på vår BIM-manual for å vise hvordan prosjektet gjennomføres.
* Leverandør skal levere dokumentasjon for kvalitetskontroll. Oppdragsgiver skal ha fullt innsyn og oversendelse av sjekklister etc. i henhold til leverandørens kvalitetssystem. Følgende fag skal leveres som tegninger og fagmodeller, alle tegninger skal genereres/utarbeides fra fagmodell. Se tabell under for oversikt:

|  |  |
| --- | --- |
| Byggetekniske detaljer | J |
| Bru og konstruksjoner | K |

Etter godkjent byggeplan skal det leveres stikningsdata i henhold til tabell:

|  |  |
| --- | --- |
| Fag | Format |
| Bru og konstruksjoner | DWG |

* Utarbeidelse av miljørisikovurderingen i verktøyet HMSREG (valgt konsulent vil få tilgang til systemet fra byggherre ved oppstart) i forbindelse med riving og fjerning av eksisterende bru/kulvert og bygging av ny bru/kulvert og interimsløsning.
* Utarbeide miljøsaneringsplan for fjerning av eksisterende bru/kulvert.
* Utarbeidelse av grunnlaget til søknadene til miljømyndighetene for gjennomføring av prosjektet.
* Fullverdig D-kapittel til konkurransegrunnlaget for entreprisen.
* Oppfølging i byggetid.
* Utarbeidelse av som bygd- og forvaltningsdokumentasjon i henhold til Vegvesenet føringer. <https://www.vegvesen.no/fag/teknologi/bruer/forvaltningsdokumentasjon/dokumentasjonsoversikt/> inkludert innlegging av brudata i Brutus, og levering av som bygd dokumetasjon til vegvesenet.

**Hydrologi-/flomberegningsrapport:**

På oppdrag for Innlandet fylkeskommune har Cowi utarbeidet en flomberegningsrapport, *«Flomberegning 05-0930 Vigga bru/kulvert».* Flomberegningsrapporten er førende for valg av løsning.

**Interimsløsning:**

Med bakgrunn i begrensende muligheter for/lang omkjøringsveg, så skal prosjektet planlegges med interimsveg. Interimsvegen vil trolig bli på østsiden ved bruk av de to eksisterende avkjørslene på hver side av elva. Det må bygges en ny krysning av elv, på oversiden av låven, for å knytte de to avkjørslene sammen. Innlandet fylkeskommune skal stå for alt av vegplanlegging på interimsløsnigen samt på fylkesvegen ved bru/kulvertløsningen. Leverandør skal levere dimensjon på røret i elva.

Et bilde som inneholder kart, tekst

Automatisk generert beskrivelse

Figur 2: Trolig plasering av interimsløsning oppstrøms eks låve

**Komplett bruprosjektering**

Leverandør skal foreta komplett detaljprosjektering av bru/kulvert, basert på bru/kulvertløsning anbefalt i Cowi sin rapport. Konstruksjonen detaljeres iht. til siste utgave av N400. Bruens utforming og dimensjoner skal klarlegges og det leveres komplett fagmodell bru/konstruksjon i teknisk plan. Bruen detaljeres videre med arbeidstegninger og bøyelister. Leverandør skal utføre komplett detaljprosjektering av terreng- og erosjonssikring. Komplett materiale sendes til vegdirektoratet for godkjenning.

Leverandør skal i tillegg utarbeide følgende:

* Utarbeide komplett modellgrunnlag i henhold til R110 og fylkeskommunal BIM-manual med vedlegg (inkludert egenskapsdata på objekter etc)
* 3D-/BIM Modell i IFC format samt programmets native format skal leveres til fylkeskommunens Quadri-server. Det vil bli mulighet for å jobbe direkte inn i fylkeskommunens server.
* Delta i, og levere grunnlagsinfo ved oppdatering av miljørisken.

Leverandør skal prise to revisjoner av teknisk plan.

**Geoteknisk prosjektering**

Oppdragsgiver skal utføre grunnundersøkelser vinter/vår 2025, og det blir samtidig utarbeidet en rapport basert på resultatene av grunnundersøkelsen. Oppdraget inneholder geoteknisk prosjektering med utgangspunkt i resultatene fra grunnundersøkelsene for å sikre gode fundamenteringsløsninger for ny bru/kulvert. Rapporten fra grunnundersøkelsene vil bli videreformidlet til leverandør.

**Byggeplan/konkurransegrunnlag:**

Leverandør skal gjøre nødvendig detaljering av tiltaket (byggeplan konstruksjon (K-tegninger) og brurekkverk) og utarbeide konkurransegrunnlaget sitt D-kapittel for utlysing av byggeprosjektet i en enhetspriskontrakt. Oppdragsgiver utarbeider byggeplan for veg.

Oppfølging i byggetid: 20 timer prises inn i tilbudet. Utarbeidelse av som bygd- og forvaltningsdokumentasjon for bru inngår i oppdraget. Samle og levere som bygd- og forvaltningsdokumentasjon for bru fra entreprenør og byggherre. Dette avregnes etter medgåtte timer og tilbudt timepris.

**Miljøsaneringsplan**

Leverandør skal utarbeide en miljøsaneringsplan i forbindelse med fjerning av brua jfr. plan- og bygningsloven byggteknisk forskrift TEK17 (§9-6 og 9-7).

**Samarbeid og samhandling mellom leverandør og oppdragsgiver**

Det blir holdt et oppstartsmøte etter tildeling av oppdraget. Dette innregnes i tilbudet.

**Møter**

For oppdraget skal det prises inn 12 timer med møtevirksomhet med Innlandet fylkeskommune (Teams/fysisk). I tilbudet prises det oppdragsleder og nødvendige fagressurser.

Leverandør skal prise oppstartsmøte inkludert inspeksjon av eks bru/kulvert i prosjektområdet, der oppdragsleder samt nødvendige fagressurser skal inngå.

Det skal prises inn 1 befaring.

Nødvendige avklaringer og statusrapportering inngår i kostnaden for prosjektering.

Ved befaringer og lignende er leverandør selv pålagt å utføre sikker jobb-analyse og ivareta HMS-ansvar for egne ansatte. Leverandør er pålagt å holde egne godkjente verneklær, og utstyr.

**Krav til dokumentleveranser**

Alle skriftlige leveranser skal leveres på norsk, og være i et format som er redigerbart for oppdragsgiver.

Det skal jobbes og leveres direkte inn i fylkets Quadri-server. Det skal leveres fagmodell i IFC format samt programmets native format.

Alle skriftlige leveranser skal leveres på norsk, og være i et format som er redigerbart for oppdragsgiver

**Kort tekstlig beskrivelse**

Leverandør skal også levere en kort tekstlig beskrivelse som oppsummerer det som er prosjektert og hvilke vurderinger som er gjort underveis i prosjekteringen. Dette er grunnlag for beskrivelse av planforslaget i planbeskrivelsen som Innlandet fylkeskommune utarbeider.

**Anslag**

Oppdragsgiver skal selv utføre anslag. Leverandør skal levere mengder og grunnlag ifht konstruksjon til bruk inn i et anslag.

**Fremdriftsplan**

Foreløpig fremdriftsplan:

|  |  |
| --- | --- |
| Oppstartsmøte med leverandør | 1.juni i 2025 |
| Valg av utformingsløsning bru | 15.sept 2025 |
| 1.utkast byggeplan bru | 15.november 2025 (dagmulktbelagt frist) |
| Innsending av teknisk godkjennelse til Vdir | 2. januar 2026 (dagmulktbelagt frist) |
| Ferdig byggeplan bru | 1.mars 2026 |
| Teknisk godkjennelse fra Vegdir. | 1.juni 2026 |

## Leveranse fra oppdragsgiver

Oppdragsgiver vil stille til disposisjon følgende grunnlagsmateriale:

* Flomberegning fra Cowi AS, *«Flomberegning 05-0930 Vigga bru/kulvert».* Vedlagt.
* Fylkeskommunal BIM-manual med vedlegg. Vedlagt.
* Resultater av grunnboringer med grunnboringsrapport. Forventet overlevering uke 22.
* Oppdragsgiver leverer komplett kartgrunnlag med innmålinger*.* Forventet overlevering 1 uke etter avholdt oppstartsmøte.

Innlandet fylkeskommune vil selv ta hånd om den formelle planprosessen og utarbeidelse av plandokumenter. Samt reguleringsplankart, W-tegninger og arealregnskap. Innlandet fylkeskommune skal også stå for alt av vegplanlegging inkludert interimsveg.

## Begrunnelse for å avvike fra 30 % vekting av klima og miljø

Oppdragene som omfattes av denne avtalen består av to hovedelementer;

* Prosjektering og digital deltakelse i møter
* Befaring

Det er oppdragsgivers vurdering at prosjektering og digital deltakelse i møter, som gjennomføres ved leverandørens arbeidssted, medfører et uvesentlig klima- og miljøavtrykk. Slike tjenester er ansett å ha et uvesentlig klima- og miljøavtrykk i DFØs veileder.

Det vil være få befaringer, slik at klimaavtrykket av disse vil være uvesentlig.

Oppdragsgiver benytter seg derfor av forskrift om offentlige anskaffelser § 7-9 5. ledd.

# Oppdragsgivers krav til kvalitet

## Krav til kompetanse og erfaring

For å utføre oppdraget må tilbyderen ha kompetanse og erfaring innenfor følgende fagområder:

* Oppdragsledelse/ prosjekteringsledelse
* Bru/konstruksjon på offentlig bilveg.
* Vegprosjektering og trafikksikkerhet
* BIM
* Miljøsanering
* Kontroll og godkjenning av bruer i vegdirektoratet

Tilbudte medarbeidere skal minimum inneha bachelor innen relevante fag. Dette kravet kan avvikes ved lang erfaring.

Tilbudt personell skal ha referanser/erfaring fra prosjekter/leveranser av relevant art og vanskelighetsgrad. Tilbyder skal for hver enkelt tilbudt medarbeider innenfor fagområdene over, legge ved en liste med minimum 3 utførte sammenlignbare oppdrag fra de siste 5 år. For hvert oppdrag skal det gis en kort beskrivelse av oppdraget samt

* tidspunkt for utførelse
* navn på oppdragsgiver
* kontaktinformasjon til referanseperson
* spesifiser kompetansefelt hos nøkkelpersonell f.eks. hydrolog, økolog med erfaring.

Tilbudt personell skal ha gode kommunikasjons- egenskaper både muntlig og skriftlig, og beherske norsk språk

CV-er som sendes inn skal spesifiseres i henhold til dette oppdraget, slik at særlig kompetanse og erfaring fremkommer tydelig. CV-ene skal også inneholde en kort innledende beskrivelse hvor særlig relevans for oppdraget er beskrevet.

# Tilbyderens besvarelse

## Tilbudt personells relevante kompetanse og erfaring

Tilbyderens besvarelse og dokumentasjon av oppdragsgivers krav til kompetanse og erfaring, jf. punkt 4.1.

CVer vedlegges.

# Prosjekt- og fremdriftsplan

## Oppstart

01.06.2025

## Tidsrammen for oppdraget (varighet)

Juni 2026

# Administrative bestemmelser

## Partenes representanter

Bemyndigede representanter for partene:

|  |  |  |
| --- | --- | --- |
|  | Oppdragsgiver | Leverandør |
| Firmanavn: | Innlandet fylkeskommune | <firmanavn> |
| Org. nummer: | 920 717 152 | <organisasjonsnummer> |
| Postadresse: | Postboks 4404 Bedriftssenteret  2325 Hamar | <postadresse> |
| Firma-E-post: | Post@innlandetfylke.no | <firma-e-post> |
| Firma-telefon: | 62 00 08 80 | <firma-telefon> |
| Avtaleansvarlig: | Knut Bergum | <navn avtaleansvarlig> |
| Stilling: | Prosjektleder Plan | <stilling avtaleansvarlig> |
| Telefon: | 99464565 | <tlf avtaleansvarlig> |
| E-post: | knubrg@innlandetfylke.no | <epost avtaleansvarlig> |
| Prokura/ signeringsfullmakt: | Mari Gotteberg | <navn signatar> |

# Pris og prisbestemmelser

## Vederlag

Vederlag for oppdraget er avtalt som følger, jfr de alminnelige kontraktsbestemmelsenes punkt 15.1.1 (NS8401).

Honorering med fastpris.

**Tilbyder skal fylle inn vedlegg 1- Prisskjema**

Tilbudt fastpris skal omfatte avtalte prosjekteringsarbeider i henhold til kap. 3. Mindre endringer i prosjekteringsforutsetningene skal være inkludert i honorarbeløpet.

## Prisendringer

Prisregulering aksepteres ikke.

## Fakturering

Det kan faktureres månedlig. Faktura skal spesifisere delbeløp og akkumulert beløp.

Faktura sendes i elektronisk handelsformat (EHF). Innlandet fylkeskommunes adresse i ELMA-registeret er 9908:920717152.

Alle fakturaer skal angi oppdragsgivers bestillerreferanse 907920. Dette angis på hodenivå i elementet <Invoice><AccountingCost>. Fakturaer der dette mangler blir returnert.

Fakturagebyr eller andre former for gebyrer aksepteres ikke.

# Spesielle avtalevilkår

## Lønns- og arbeidsvilkår

Leverandøren skal sørge for at ansatte, innleide arbeidstakere og utsendte arbeidstakere i egen og eventuelle underleverandørers organisasjon, som direkte medvirker til å oppfylle kontrakten, har lønns- og arbeidsvilkår i samsvar med denne bestemmelse. Bestemmelsen gjelder for arbeider som utføres i Norge.

Lønn og annen godtgjørelse til egne ansatte, ansatte hos underleverandører og innleide skal utbetales til konto i bank. Alle avtaler leverandøren inngår for utføring av arbeid under denne kontrakten skal inneholde tilsvarende bestemmelser.

På områder dekket av forskrift om allmenngjort tariffavtale skal leverandøren ha lønns- og arbeidsvilkår i samsvar med gjeldende forskrifter.

På områder som ikke er dekket av forskrift om allmenngjort tariffavtale, skal leverandøren ha lønns- og arbeidsvilkår i henhold til gjeldende landsomfattende tariffavtale for den aktuelle bransje.

Med lønns- og arbeidsvilkår menes i denne sammenheng bestemmelser om arbeidstid, lønn, herunder overtidstillegg, skift- og turnustillegg, ulempetillegg og dekning av utgifter til reise, og kost og losji, i den grad slike bestemmelser følger av tariffavtalen.

Leverandøren skal ha prosedyrer for, og gjennomføre nødvendige kontroller av underleverandører, innleide arbeidstakere og utsendte arbeidstakere. Leverandøren skal dokumentere resultatet av kontrollene, og oversende dokumentasjonen til oppdragsgiveren. På oppdragsgiverens forlangende skal leverandøren gjennomføre nærmere spesifiserte kontroller av underleverandør, innleide arbeidstakere og utsendte arbeidstakere.

Oppdragsgiveren har adgang til å føre tilsyn og kontroll med leverandøren og skal til enhver tid gis adgang til innsyn i nødvendige dokumenter for å påse at kontraktens krav til lønns- og arbeidsvilkår er oppfylt. Herunder plikter leverandøren på forespørsel å gi oppdragsgiveren kopi av ansettelseskontrakter til de arbeidstakerne som direkte medvirker til å oppfylle kontrakten, deres lønnsslipper, arbeidsplaner og timelister, samt dokumentasjon på ordnet innkvartering for dem. I tillegg kan oppdragsgiveren kreve å få adgang til lokaler som benyttes til innkvartering av ansatte. Oppdragsgiveren rett til dokumentasjon og inspeksjon skal også gjelde overfor underleverandører, innleide arbeidstakere og utsendte arbeidstakere.

## Rapportering av utenlandsk virksomhet

Leverandør skal snarest og senest 14 dager etter at arbeidet er påbegynt dokumentere overfor byggherren at skatteforvaltningslovens § 7-6 krav til rapportering av oppdragstakere er oppfylt. Opplysningene oversendes ligningsmyndighetene, med kopi til oppdragsgiver, på rapporteringsskjemaet RF 1199 fra Sentralskattekontoret for utenlandssaker. Ved endringer av opplysninger i skjema RF 1199 i løpet av kontraktstiden, skal leverandør sende inn oppdaterte opplysninger til Sentralskattekontoret, med kopi til oppdragsgiver.

For underleverandører i alle ledd skal leverandøren snarest og senest innen 14 dager etter at den aktuelle leveranse eller underleverandørens arbeide er påbegynt, dokumentere overfor oppdragsgiver at skatteforvaltningslovens krav til rapportering av oppdrag og oppdragstakere er oppfylt. Opplysningene oversendes ligningsmyndighetene på den til enhver tid fastsatte rapporteringsmåte.

Leverandør forplikter seg til å holde oppdragsgiver skadesløs for ethvert krav eller annen sanksjon pålagt av ligningsmyndighetene og som er foranlediget av leverandørs eller noen av hens kontraktsmedhjelperes brudd på noen bestemmelse gitt i skatteforvaltningsloven og tilhørende forskrifter.

Oppdragsgiver har rett til å holde tilbake deler av kontraktssummen som følge av forhold nevnt under dette punkt, i henhold til bestemmelser for dette i NS 8401 15.2.4, NS 8402 pkt. 14.3, og NS 8403 11.3 Oppdragsgiverens tilbakeholdsrett.

## Språkkrav

All kommunikasjon i forbindelse med kontrakten skal skje på norsk, herunder modeller og tegninger.

Muntlig kommunikasjon kan være på et annet skandinavisk språk enn norsk.

Dette språkkravet gjelder også for alle underleverandører og eventuell annen innleid arbeidskraft.

## Skriftlighet

Varsler, krav og andre meldinger skal gis skriftlig. Skriftlig kommunikasjon kan foregå ved elektronisk kommunikasjon.

## Behandling av personopplysninger

Behandling av personopplysninger skal skje i henhold til personopplysningsloven og EUs personvernforordning gjeldende fra mai 2018.

Det skal inngås en databehandleravtale mellom Innlandet fylkeskommune og hovedentreprenør. Databehandleravtalemalen finnes på <https://anskaffelser.no/verktoy/maler-ogsa-kontrakt-og-avtalemaler/databehandleravtale-og-sjekkliste>. Denne vil bli gjennomgått i samhandlingen.

I forbindelse med oppfølgingen av kontraktsarbeidet vil Innlandet fylkeskommune registrere leverandøren med en navngitt kontaktperson og dennes kontaktinformasjon i datasystemene for kontraktsoppfølgning. I tillegg vil og navn på alle som utfører arbeid i kontrakten, samt deres adresse og telefonnummer bli registrert i byggherrens eget elektroniske verktøy for kontraktsoppfølgning. Opplysninger om sine registrerte data, kan leverandør/de som utfører arbeid få ved henvendelse til byggherren. Disse opplysningene blir ikke utlevert til andre.

De datasystemer som benyttes i kontraktsgjennomføringen skal ikke gi byggherren tilgang til personopplysninger utover opplysningene som er nødvendig for å følge opp denne kontrakten.

## Kontakt med media

All kontakt med media skal håndteres av oppdragsgiver. Skulle det komme henvendelser fra media (avis, fjernsyn, radio, fagtidsskrift mm.) om kontraktsmessige forhold eller forhold i tilknytning til kontrakten, plikter leverandør å henvise til oppdragsgiver.

## Bruk av underleverandør

Alle avtaler leverandøren har med underleverandører skal inneholde de samme bestemmelsene som anvendt i denne kontrakt om arbeidets utførelse, forhold på arbeidsstedet og andre relevante momenter.

Bestemmelser om bruk av underleverandør gjelder også for virksomhet som leier ut personell.

Leverandøren plikter å gi byggherren informasjon om underleverandørs økonomi, finansielle stilling, kapasitet og teknisk kompetanse, inklusive dokumentasjon på registreringer (Brønnøysundregisteret, autorisasjon for arbeid etc.) som er nødvendig for at byggherren skal kunne vurdere spørsmål om godkjennelse.

Videre skal leverandøren klarlegge om valgte underleverandør vil utføre alt arbeid selv, eller om disse planlegger ytterligere ledd under seg. Ytterligere ledd begrenses til ett ledd med mindre annet er spesielt avtalt med byggherren. Det kreves ikke saklig grunn for at byggherre skal nekte å inngå slik avtale. Alle former for innleie av personell regnes som eget ledd i denne bestemmelsen.

Byggherren kan trekke tilbake godkjenning av underleverandør dersom det er saklig grunn.

## Anvendt arbeidskraft

Arbeidet skal utføres av leverandøren og dennes ansatte i tjenesteforhold, eventuelt av underleverandør og deres ansatte, eller ved bruk av innleid arbeidskraft. Det tillates ikke mer enn ett ledd av underleverandører til underleverandør.

Alle personer som anvendes for å utføre oppdraget skal være godkjent av oppdragsgiveren. Navngitte personer i leverandørens tilbud anses som godkjente ved inngåelsen av kontrakten.

Leverandøren skal til enhver tid kunne dokumentere at den anvendte arbeidskraft oppfyller kontraktens bestemmelser.

Leverandøren kan ikke uten oppdragsgiverens skriftlige samtykke skifte ut, forflytte eller redusere deltakelsesgraden til nøkkelpersonell oppgitt i leverandørens tilbud. Oppdragsgiver kan nekte samtykke dersom det foreligger saklig grunn.

Leverandørens forespørsel om samtykke skal besvares av oppdragsgiver innen rimelig tid.

Skifter leverandør ut, forflytter eller reduserer deltakelsesgraden til tilbudt nøkkelpersonell til tross for at oppdragsgiver har saklig grunn til å nekte samtykke, skal leverandøren betale en dagmulkt på 0,15 % av kontraktens verdi per dag. Dette gjelder ikke dersom forholdet rettes innen en rimelig frist fastsatt av oppdragsgiveren.

Samlet dagmulktsansvar etter denne bestemmelse er begrenset til 10 % av kontraktssummen/antatt totalt honorar eksklusiv merverdiavgift, maksimalt kr 500.000. Mulkten skal betales i tillegg til eventuell dagmulkt for forsinkelse.

Dersom oppdragsgiver ikke har saklig grunn til å nekte samtykke, plikter leverandøren å erstatte tilbudt personell med personer med minimum tilsvarende erfaring, kompetanse og grad av deltakelse som angitt i tilbudet. Leverandøren skal bekrefte dette ved fremleggelse av dokumentasjon om kompetanse og annen dokumentasjon som oppdragsgiver måtte etterspørre.

Nødvendig opplæring av nytt personell for å forhindre kvalitetsforringelse eller forsinkelse, bekostes av leverandøren. Med opplæring forstås den tid som går med til å sette personen inn i arbeidet i prosjektet på en slik måte at vedkommende er i stand til å bidra som tilsiktet. Timer som brukes til opplæring skal føres opp i timelisten uten timepris. Andre kostnader som måtte påløpe hos oppdragsgiver eller leverandør på grunn av utskiftningen, skal bæres av leverandøren.

Oppdragsgiver har rett til å kreve at tilbudt og annet anvendte personell skiftes ut dersom det foreligger saklig grunn. Saklig grunn omfatter, men er ikke begrenset til, klanderverdig opptreden under utførelsen av arbeidsoppgavene eller mangelfull faglig kompetanse eller erfaring med arbeidsoppgavene som utføres. Nytt personell skal godkjennes av oppdragsgiver, og kostnadene med utskiftningen skal dekkes av leverandøren.

## Befaringer

Tilbudt personell skal være tilgjengelig for befaringer i kontraktsområdet.

## Rettigheter til prosjektmateriale

Denne bestemmelsen erstatter NS 8401 pkt. 6.

All data og dokumentasjon, inkludert native filformater, som utarbeides i oppdraget er oppdragsgivers eiendom.

Oppdragsgiveren står også fritt til å bruke all data og dokumentasjon, inkludert native filformater, som ikke er utarbeidet gjennom oppdraget, men som leverandøren har fremskaffet og tilbudt gjennom oppdraget, i egne prosjekter, og eventuelt gjøre det offentlig tilgjengelig. Ved en eventuell offentliggjøring av dette materialet skal oppdragsgiveren påse at leverandøren blir navngitt.

Leverandøren har ikke rett til å benytte data og dokumentasjon, inkludert native filformater, hen får i forbindelse med oppdraget til arbeid for andre uten samtykke fra oppdragsgiveren, og materialet skal heller ikke overlates til andre uten slikt samtykke.

## Forsikring

Leverandøren skal levere oppdragsgiveren kopi av forsikringsbevis før arbeidene starter og ikke senere enn 14 dager etter at kontrakt er inngått. Oppdragsgiveren skal ha kopi ved endringer og fornyelse av forsikringsbevis.

## Tillatelser, løyver og dispensasjoner

Leverandøren må selv sørge for å skaffe seg nødvendige godkjenninger, tillatelser, løyver og dispensasjoner for de maskiner, personell og utstyr som skal brukes til utførelse av kontraktarbeidet.

## Honorar for endring

Ved endringsarbeid, benyttes timesats som oppgitt i prisskjemaet.

## Forsinkelse

Dagmulkt for forsinkelse i denne kontrakt er 0,15 % av kontraktens verdi per hverdag.

Frister er angitt i punkt 3.4.

Akseptert fristforlengelse av én delfrist medfører ikke tilsvarende eller annen fristforlengelse av senere frister, uten at dette uttrykkelig fremgår av leverandørens krav om fristforlengelse og oppdragsgiverens aksept.

Dagmulkt for overskridelse av en delfrist fortsetter å løpe også om andre, senere dagmulktbelagte delfrister oversittes.

## Generelle krav til dokumentasjon

Dokumentasjonstyper

Håndbok R110 Modellgrunnlag beskriver hvilke dokumentasjonstyper som skal bestilles og leveres i vegprosjekter.

Kvalitetskrav

Dokumentasjonen skal utarbeides og leveres i henhold til kvalitetskrav gitt i Statens vegvesens håndbøker og andre styrende dokumenter det refereres til i kontrakten.

Dataformat

Dokumentasjonen skal leveres Innlandet fylkeskomme på digital form. Dokumentasjonen leveres på programvarens originalformat (det vil si det dataformatet som programvaren normalt lagrer data på), og på et åpent, standardisert format. Se håndbok R110 Modellgrunnlag.

Koordinatreferansesystem

Prosjektert geometri, registrert (innmålt) geometri og annen stedfestet (koordinatbestemt) dokumentasjon, skal leveres i prosjektets vedtatte koordinatreferansesystem, se håndbok R110 Modellgrunnlag. Prosjektets vedtatte koordinatreferansesystem finnes i kontrakten.

3D-modeller

Leveres iht. BIM- manual med vedlegg, og all prosjektering/fagmodeller skal leveres inn i oppdragsgivers Quadri- server.

Filnavn

Datafiler skal navngis etter regler i håndbok R110 Modellgrunnlag.

Opplysninger om dokumentasjonen

All dokumentasjon skal ha opplysninger (metadata) som identifiserer hvilket prosjekt den tilhører, hvem som har utarbeidet den med mer, som angitt i håndbok R110 Modellgrunnlag.

Innmålinger og registreringer

Innmålinger og registreringer utføres i henhold til håndbok R110 Modellgrunnlag.

Sluttdokumentasjon og «som utført» dokumentasjon

Sluttdokumentasjon skal leveres som beskrevet i håndbok R110 Modellgrunnlag.

## Grunnlagsdata

Som utgangspunkt for planlegging, prosjektering og bygging benyttes grunnlagsdata som er spesifisert i håndbok R110 Modellgrunnlag.

Det skal etableres en terrengoverflatemodell for prosjektet. Terrengmodellen skal følge prosjektet frem til ferdig bygget.  Det gjennomføres en faglig vurdering på eksisterende datasetts kvalitet opp mot prosjektets krav. På samme måte skal det gjøres faglig vurdering på målemetode/innsamlingsmetode mot objektets nøyaktighetskrav der det er nødvendig med innmåling og innsamling av nye data til prosjektet.  
  
Kontrakten avklarer om denne skal utarbeides som del av oppdraget eller om den leveres av oppdragsgiver. Øvrige registreringer (f.eks. fra grunnundersøkelser) skal stedfestes med utgangspunkt i terrengoverflatemodellen eller fastmerker som er brukt for å stedfeste terrengoverflatemodellen. All planlegging og prosjektering skal foregå med utgangspunkt i terrengoverflatemodellen og andre kvalitetssikrede grunnlagsdata eller grunnlagmodeller.  
  
Det vil være spesifisert i konkurransegrunnlaget om det skal etableres og leveres anleggsnett iht. NS 3580:2015 Bygg og anleggsnett.

## Kvalitetssikring

#### **Kvalitetsplan**

Leverandøren skal før oppstart utarbeide en kontraktspesifikk kvalitetsplan for oppdraget. Kvalitetsplanen skal vise leverandørens systematiske ivaretakelse både av kvalitet og HMS i sin virksomhet.

Oppdraget anses ikke utført før dokumentasjon på at tiltakene i kvalitetsplanen er utført og overlevert oppdragsgiver.

Kvalitetsplanen skal dekke alle arbeidsoperasjoner og minst inneholde følgende:

1. **Organisasjonsplan**

Organisasjonsplan skal gi oversikt over nøkkelpersoner for kontrakten, samt kort beskrivelse av stilling og ansvar for lederfunksjonene, fullmakter og formelle kontaktlinjer.

Det skal også fremgå hvordan leverandøren har planlagt å gå frem for å holde de fristene som er oppgitt i konkurransegrunnlaget, og hvilke tilhørende ressurser som skal anvendes av hvem og når for å oppfylle kravene i kontrakten.

1. **Kontrollplan**

Det skal foreligge egne kontrollplaner for leveransene.

Kontrollplanene skal beskrive hva som skal kontrolleres og omfatte sjekkliste for kvalitetssikring av utført arbeid og kontrollresultater. Som minimum skal det gjennomføres sidemannskontroll for hvert fag, tverrfaglig kontroll og tredjepartskontroll der det er krav. Oppdragsleder står ansvarlig for at kvaliteten på dokumentasjon er kontrollert før hver leveranse.

Kontrollplaner skal legges frem for oppdragsgiveren senest 14 dager før leverandøren begynner å fakturere timer på oppdraget.

1. **Prosedyrer for å sikre rett kvalitet**

Leverandøren skal ha prosedyrer for å sikre at oppdraget utføres i overensstemmelse med beskrivelsen i konkurransegrunnlaget. Prosedyrene skal sikre at feil forebygges.

Utførende skal dokumentere for oppdragsgiver at prosjekterte plangrep og tekniske løsninger er utført i henhold til krav i kontrakten. Hvilken dokumentasjon som skal leveres, når og hvordan den skal leveres og hvilke kvalitetskrav som gjelder for leveransen fremgår av beskrivelsen i konkurransegrunnlaget. Leveranse av dokumentasjon kan forstås som at dokumentasjonen gjøres tilgjengelig i et innsynsverktøy, blir presentert i et møte eller leveres som datafiler eller i databaseløsning. Oppdragsgiver skal gis innsyn i prosjektert dokumentasjon med egnet innsynsprogramvare eller samhandlingsløsninger, og det skal legges til rette for effektiv kvalitetskontroll og godkjenning av dokumentasjon.

Oppdragsgiver skal ha all prosjektert dokumentasjon til gjennomsyn før endelig leveranse. Utførende er ansvarlig for å levere dokumentasjonen på en form som sikrer at oppdragsgiver raskt og enkelt kan sette seg inn i tekniske løsninger samt beregninger og analyser som ligger til grunn for løsningene. Det fremgår av konkurransegrunnlaget hvilken dokumentasjon som skal leveres til gjennomsyn før endelig leveranse og til hvilke tidsfrister dokumentasjonen skal leveres.

Det skal foreligge prosedyrer for dokumentasjon. Disse prosedyrene skal sikre at leverandøren har dokumentasjon av eventuelle endringer og tillegg i beskrivelsen.

1. **Dokumentbehandling**

Dersom ikke noe annet avtales, skal leverandøren bruke oppdragsgiverens system for dokumentbehandling, som sikrer at alle nødvendige opplysninger tilflyter rette vedkommende. Det skal kontrolleres og dokumenteres at det alltid arbeides etter siste 3D-modell, tegningsversjon/dokumentversjon. Eventuelle endringer og avvik fra beskrivelsen samt retting av feil skal tydelig fremgå av leverandørens kvalitetsdokumentasjon. Leverandør ved oppdragsleder har ansvar for at alle prosjektmedarbeiderne benytter gjeldende versjon av dokumenter, datafiler og databaser i prosjekteringen.

Leverandøren ved oppdragsledere skal til avtalte milepeler levere til oppdragsgiveren signert dokumentasjon på at kontraktens kvalitetskrav er oppfylt og at løsningsvalg er gjennomtenkt og kvalitetssikret slik at byggherreforskriftens bestemmelser ivaretas.

Leverandøren skal fortløpende levere til oppdragsgiveren dokumentasjon på at produktet er kvalitetssikret med sidemannskontroll og ansvarliges kontroll, ev. tredjepartskontroll og tverrfaglig kontroll der dette er et krav.

1. **Ivaretakelse av HMS i arbeidet og det leverte produktet**

Med HMS menes summen av ivaretakelse av sikkerhet, helse og arbeidsmiljø, samt ivaretakelse av ytre miljø (YM).

**Sikkerhet, helse og arbeidsmiljø (SHA)**

SHA skal ivaretas under gjennomføringen av leverandørens kontraktsarbeider.

Leverandøren skal også vurdere risiko for forhold knyttet til SHA under utførelsen av anleggsarbeidene. Hensynet til egne medarbeidere, anleggsarbeidere, innleide og tredjepart skal ivaretas. Sjekklister og maler i «Veiledning SHA for leverandøren i planlegging og prosjektering», kan brukes. Se RIF.no.

Hensynet til SHA skal ivaretas gjennom valg av arkitektoniske eller tekniske løsninger. jf. byggherreforskriftens §§ 5, 6 og 17. De forhold som kan ha betydning for fremtidige arbeider skal dokumenteres, jf. byggherreforskriftens §§ 12 og 14 og skal bringes videre med i neste planleggings-/gjennomføringsfase som innspill til byggherrens SHA-plan. Beskrivelse av risikoforhold som skal bringes videre med i neste planleggings-/gjennomføringsfase skal fremgå av egen restrisikorapport.

Dersom det kan oppstå risikoforhold som krever spesifikke tiltak, jf. byggherreforskriften § 8 første ledd bokstav c, skal dette beskrives og meddeles oppdragsgiveren.

**Ytre miljø (YM)**

Ytre miljø skal ivaretas under gjennomføringen av kontraktsarbeidene, og tas høyde for i videre planlegging/gjennomføring som innspill til oppdragsgivers YM-plan eller del av oppdragsgivers kvalitetsplan for prosjektet.

## Oppdragsgivers godkjenningsrutiner

Leverandøren skal følge de rutinene som oppdragsgiver har for kontroll og godkjenning av leveransene.

Utførende skal følge de rutiner for godkjenning av modeller, tegninger eller annen dokumentasjon som kreves av Innlandet fylkeskommune. Det fremgår hvilken dokumentasjon som skal leveres til godkjenning og til hvilke tidsfrister dokumentasjonen skal leveres.

## Leverandørs uavhengighet

Leverandør kan ikke samtidig med det aktuelle oppdraget påta seg oppdrag som byggeleder, prosjekteringsleder eller andre ledende stillinger ved samme oppdrag/prosjekt, med mindre oppdragsgiveren har gitt skriftlig samtykke til dette. Leverandør kan heller ikke påta seg oppgaver for andre oppdragsgivere i direkte eller indirekte tilknytning til dette oppdraget/prosjektet, med mindre oppdragsgiver har gitt skriftlig samtykke til dette.